དེ་ནས་མདོ་སྔགས་ཡོངས་སུ་རྫོགས་པའི་གཞུང་གི་གནད་དོན་མཐའ་དག་ལག་མཐིལ་གྱི་སྐྱུ་རུ་ར་བཞིན་དུ་གཟིགས་ཏེ་གང་ལའང་ཐོགས་པ་མེད་པར་མངའ་བའི་ཆོས་ཀྱི་བདག་པོར་གྱུར།པྲ་ཏི་འཇམ་དབྱངས་དཀར་པོ་ཞེས་མཚན་སྙན་ཡོངས་སུ་གྲགས།ཁོང་གི་གསུང་རྩོམ་ནི།བླང་དོར་རྣམ་པར་ཕྱེ་བའི་གཏམ་ཀུན་བཟང་ལམ་སྲོལ་དང་།དྲང་ངེས་ཟིན་བྲིས།ཏིང་འཛིན་སྒྲུབ་ཐབས་ཏིང་འཛིན་རྒྱན་གྱི་སྣང་བ།བྱང་ཆུང་ལམ་གྱི་ཉམས་ཁྲིད་བྱང་ཆུབ་རྒྱན་གྱི་ཕྲེང་བ།བསྟན་འབར་མའི་ཚིག་དོན་གསལ་བར་བྱེད་པའི་རྣམ་བཤད་ཐེག་མཆོག་རྒྱན་གྱི་ཕྲེང་བ།བོད་ཀྱི་བརྡའི་བསྟན་བཅོས་སུམ་ཅུ་བའི་འགྲེལ་བ་ཀུན་ཏུ་བཟང་པོའི་དགོངས་རྒྱན།རྟགས་འཇུག་བཤད་སྦྱར་ཚིགས་བཅད་མ།དག་ཡིག་སྨྲ་བའི་སྒྲོན་མེ།སྒྲའི་ང་རོ་འདྲེན་ཚུལ་རྨད་བྱུང་དོན་གྱི་བདུད་རྩིའི་རོ་འཛིན་པོད་གཅིག་བཅས་བཞུགས་སོ།།